Rīgā 2017. gada 11. oktobrī

Latvijas Organiskās sintēzes institūta Iepirkumu komisija ir saņēmusi un izskatījusi ieinteresētā piegādātāja jautājumus par Latvijas Organiskās sintēzes institūta izsludināto iepirkumu, atklāto konkursu „Aparatūras farmakoloģiskajiem pētījumiem piegāde Latvijas Organiskās sintēzes institūtam”,

iepirkuma identifikācijas Nr.: OSI 2017/16 AK ERAF,

un sniedz sekojošas atbildes:

Jautājumi par iepirkuma OSI 2017/16 AK ERAF 2.loti Proteīnu ekspresijas noteikšanas aparatūra un luminiscences detektors:

**1)** Tehniskās specifikācijas angļu versijā ir prasīts - "The system should be equipped with internal computer with at least 11.5 inch touchscreen" - nevis "must be".

Vai tiks uzskatīta par atbilstošu piedāvātā sistēma, kas aprīkota ar skārienjutīgu ekrānu, kas pievienots iekārtai ar USB kabeli? Tādā veidā lietotājam tiks dota iespēja analizēt un izvērtēt iegūtos datus ne tikai piesaistīti pie iekārtas, bet arī citās vietās atvienojot to no iekārtas, kamēr tā nestrādā. Šāds risinājums nemaina iekārtas funkcionālo pielietojumu un darbības principu.

**Atbilde:**

*Pirmkārt norādām, ka oriģinālais dokuments ir iepirkuma, atklātā konkursa „Aparatūras farmakoloģiskajiem pētījumiem piegāde Latvijas Organiskās sintēzes institūtam”, id. Nr. OSI 2017/16 AK ERAF nolikums latviešu valodā un visas neskaidrības tiek interpretētas vadoties no latviešu valodā pieejamā teksta oriģināla. Nolikuma teksts angļu valodā ir tulkojums, kas radīts, lai atvieglotu ārvalstu interesentiem iepazīšanos ar Pasūtītāja prasībām un līguma nosacījumiem un šis tulkojums var būt pakļauts interpretācijām. Tādēļ sagatavojot piedāvājumu, cik tas iespējams, jāvadās no latviešu valodā pieejamā dokumenta oriģināla. Un dokumenta oriģinālā tehniskās specifikācijas prasība skan sekojoši:*

*„Iekārtai jābūt aprīkotai ar iebūvētu datoru ar vismaz 11 collu skārienjutīgu ekrānu”.*

*Otrkārt ir kļūdaina Jūsu interpretācija par tulkojumu, arī nolikuma angļu valodas versijā iekļautā norma norāda uz obligātu nevis vēlamu iekārtas sastāvdaļu (iebūvētu datoru ar skārienjūtīgu ekrānu).*

*Iespējams, Jūsu piedāvātais risinājums varētu tikt atzīts par atbilstošu, ja izpildās nosacījums „Iekārtai jābūt aprīkotai ar iebūvētu datoru” jo attiecībā uz skārienjutīgo ekrānu šāda prasība (par iebūvēšanu) nav izvirzīta.*

*Tomēr uzsveram, ka šie komentāri ir tikai orientējoši un šajā iepirkuma posmā nekāds lēmums par atbilstību vai neatbilstību nevar tik pieņemts. Pieņemt lēmumu par jebkādu piedāvāto preču vai risinājumu atbilstību vai neatbilstību iepirkumā iekļauto tehnisko specifikāciju prasībām ir iespējams tikai pēc piedāvājuma iesniegšanas izvērtējot pilnīgu prasītās dokumentācijas komplektu.*

**2)** Tehniskajā specifikācijā ir prasīts:

Instrumenta kopējam svaram jābūt ne lielākam kā 50 kg. Iekārtas ārējie izmēri, ne lielāki kā:

- platums 400 mm,

- augstums 700 mm,

- dziļums/garums 600 mm;

Vai tiks uzskatīta par atbilstošu iekārta, kuras piedāvātais augstums būs līdz 830 mm? Ņemot vērā, ka iekārta ir paredzēta novietošanai uz galda, kas parasti ir ap 1m augsti un laboratorijas grieztu augstumi ir ne mazāki kā 2,5m, tam nevajadzētu radīt šķēršļus to novietot uz daba galda. Kā arī tas nemaina iekārtas funkcionālo pielietojumu.

**Atbilde:**

*Iepirkuma Nolikuma tehniskajā specifikācijā ir izvirzītas noteiktas prasības nepieciešamās iekārtas tehniskajam sniegumam. Šīs prasības Pasūtītājs ir izvirzījis ņemot vērā savas vajadzības un laboratoriju ietilpību.*

*Prasībai, kas ierobežo iekārtas maksimālo augstumu ir divi mērķi: pirmais – radīt iespēju izvietot vēl kādus citu iekārtu moduļus vai plauktus virs minētās iekārtas un otrais – pēc iespējas nepārblīvēt Pasūtītāja laboratorijas, izmantojot kompaktākās pieejamās iekārtas.*

*Sekojoši Jūsu piedāvājums iekārtai ar norādīto augstumu (830 mm) nevar tikt atzīts par atbilstošu tehniskajai specifikācijai.*

Cieņā

Artūrs Aksjonovs

Latvijas Organiskās sintēzes institūta

Iepirkumu nodaļas vadītājs

Tel. 67014884